Diari Oficial de la Generalitat Valenciana


Sumari del DOGV 5747, del 22-04-2008 (2008/4742)

ORDE de 3 d'abril de 2008, de la Conselleria d'Indústria, Comerç i Innovació, per la qual es publiquen les línies pressupostàries i es determinen els crèdits màxims que han de finançar les ajudes destinades a incrementar la competitivitat de la pime comercial i les relatives al Programa de Promoció de la Qualitat en el Comerç per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4742


Data del document
:   03-04-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * qualitat del producte
    * ajuda a les empreses
    * comerç al detall
    * competitivitat
    * canvi tecnològic
    * associació
    * promoció del comerç
    * suport econòmic
    * xicotet comerç
    * societat sense fins de lucre
    * mitjana empresa
    * petita empresa
    * ajuda pública

ORDE de 3 d'abril de 2008, de la Conselleria d'Indústria, Comerç i Innovació, per la qual es publiquen les línies pressupostàries i es determinen els crèdits màxims que han de finançar les ajudes destinades a incrementar la competitivitat de la pime comercial i les relatives al Programa de Promoció de la Qualitat en el Comerç per a l'exercici 2008. [2008/4742]  
Amb data 14 de gener de 2008 es van publicar en el Diari Oficial de la Comunitat Valenciana l'Orde de 28 de desembre de 2007, de la conselleria d'Indústria, Comerç i Innovació, per la qual es regulen les ajudes destinades a incrementar la competitivitat de la pime comercial per a l'exercici 2008, i l'Orde de 28 de desembre de 2007, de la conselleria d'Indústria, Comerç i Innovació, per la qual es regulen les ajudes relatives al Programa de Promoció de la Qualitat en el Comerç per a l'exercici 2008.  
Després de la publicació de la Llei 15/2007, de 27 de desembre, de Pressupostos de la Generalitat per a l'exercici 2008, i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les ajudes esmentades en les anteriorment mencionades ordes, així com l'import global màxim destinat a finançar-les.  
En virtut d'això i de conformitat amb el que s'ha establit en les disposicions addicionals primeres de les ordes de 28 de desembre de 2007, de la conselleria d'Indústria, Comerç i Innovació,  
ORDENE  
Article 1  
Per a l'exercici 2008 i de conformitat amb el que s'ha establit en la Llei 15/2007, de 27 de desembre, de Pressupostos de la Generalitat per a l'exercici 2008, les ajudes establides en les ordes de la conselleria d'Indústria, Comerç i Innovació de 28 de desembre de 2007, en matèria de competitivitat de la pime comercial i relatives al Programa de Promoció de la Qualitat en el Comerç, es finançaran a càrrec de la secció, el programa, les línies i els imports globals màxims que a continuació s'indiquen:  
Secció 11. Programa 761.10. Ordenació i Promoció Comercial  
Capítol VII  
Línia T3091  
- Ajudes per a despeses d'inversió previstes en l'Orde de 28 de desembre de 2007, de la conselleria d'Indústria, Comerç i Innovació, per la qual es regulen les ajudes destinades a incrementar la competitivitat de la pime comercial per a l'exercici 2008, per un import global màxim d'1.860.589,45 euros  
Capítol IV  
Línia T5799  
- Ajudes per a despeses corrents previstes en l'article 2.2 apartats c) i e) de l'Orde de 28 de desembre de 2007, de la conselleria d'Indústria, Comerç i Innovació, per la qual es regulen les ajudes destinades a incrementar la competitivitat de la pime comercial per a l'exercici 2008, per un import global màxim de 25.000,00 euros.  
- Ajudes previstes en l'Orde de 28 de desembre de 2007, de la conselleria d'Indústria, Comerç i Innovació, per la qual es regulen les ajudes relatives al Programa de Promoció de la Qualitat en el Comerç per a l'exercici 2008, per un import global màxim de 325.376,60 euros  
Article 2  
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 3 d'abril de 2008  
La consellera d'Indústria, Comerç i Innovació  
BELÉN JUSTE PICÓN